CELEX: 62015TN0019
Language: sk
Date: 2015-01-16 00:00:00
Title: Vec T-19/15: Žaloba podaná 16. januára 2015 – Gómez Echevarría/ÚHVT – M and M Direct (wax by Yuli’s)

16.3.2015   
            
            
               SK
            
            
               Úradný vestník Európskej únie
            
            
               C 89/33
            
         Žaloba podaná 16. januára 2015 – Gómez Echevarría/ÚHVT – M and M Direct (wax by Yuli’s)
   (Vec T-19/15)
   (2015/C 089/40)
   Jazyk, v ktorom bola podaná žaloba: španielčina
   
      Účastníci konania
   
   
      Žalobca: Yuleidy Caridad Gómez Echevarría (Benalmádena, Španielsko) (v zastúpení: E. López-Chicheri y Selma, abogado)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: M and M Direct Ltd (Londýn, Spojené kráľovstvo)
   
      Údaje týkajúce sa konania pred ÚHVT
   
   
      Majiteľ spornej ochrannej známky: žalobca.
   
      Dotknutá sporná ochranná známka: obrazová ochranná známka Spoločenstva obsahujúca slovný prvok „wax by Yuli’s“ – ochranná známka Spoločenstva č. 9 0 99  367.
   
      Konanie pred ÚHVT: konanie o vyhlásení neplatnosti.
   
      Napadnuté rozhodnutie: rozhodnutie prvého odvolacieho senátu ÚHVT zo 6. novembra 2014 vo veci R 951/2014-1.
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu ÚHVT zo 6. novembra 2014 a zaviazal navrhovateľa vyhlásenia neplatnosti na náhradu trov konania o neplatnosť vrátane trov tohto konania,
            
         
               —
            
            
               subsidiárne, v prípade, že sa zamietne vyššie uvedený návrh, zmenil rozhodnutie prvého odvolacieho senátu ÚHVT zo 6. novembra 2014 a zamietol návrh na vyhlásenie neplatnosti ochrannej známky Spoločenstva č. 9 0 99  367„wax by Yuli’s“, ako aj zaviazal navrhovateľa na náhradu trov konania o neplatnosť vrátane trov tohto konania,
            
         
               —
            
            
               subsidiárne, v prípade, že sa zamietne predchádzajúci návrh, zmenil rozhodnutie prvého odvolacieho senátu ÚHVT zo 6. novembra 2014 v časti týkajúcej sa trov konania v tom zmysle a oslobodil od trov zastúpenia advokátom v konaní začatom proti rozhodnutiu zrušovacieho oddelenia ÚHVT.
            
         
      Uvádzané žalobné dôvody
   
   
               —
            
            
               porušenie článku 64 nariadenia č. 207/2009 v spojení s článkom 41 ods. 2 písm. a) Charty základných práv Európskej únie,
            
         
               —
            
            
               porušenie článku 8 ods. 1 písm. b) nariadenia č. 207/2009, pretože podaním návrhu na vyhlásenie neplatnosti ochrannej známky došlo k zneužitiu právomoci,
            
         
               —
            
            
               nesprávne uplatnenie a nesprávny výklad článku 53 ods. 1 písm. a) v spojení s článkom 8 ods. 1 písm. b) nariadenia č. 207/2009, lebo neexistuje uvádzaná pravdepodobnosť zámeny,
            
         
               —
            
            
               nesprávne uplatnenie a nesprávny výklad pravidla 94 ods. 1 a 7 nariadenia č. 2868/95 v spojení s článkom 85 ods. 1 nariadenia č. 207/2009.